edisnord/MILQA-question-generation huggingface dataset:
qgen: title: Fekete halál context: A fertőzés Észak-Itáliából átterjedt Németországra. A kereskedelembe kevésbé bekötött, elszigetelt helyek, például Lengyelország és a baszk régió, elkerülték a nagy pusztítást. 1349-ben XI. Alfonz kasztíliai király csapatai megostromolták Gibraltárt, és a fekete halál mindkét oldalon sok áldozatot szedett. Alfonz visszautasította, hogy elhagyja csapatait, és meghalt. Ő volt az egyetlen uralkodó, aki pestisben pusztult el Európában.
A brit szigeteket Melcombe-nál érte el a ragály egy hajó révén, amely Gascogne-ból érkezett. 1348 őszén Londonban is kitört a járvány, majd elterjedt Kelet-Angliában. 1349 tavaszán Walesben, késő nyarán északon gyilkolt, júliusban pedig elérte Írországot. A skótok, kihasználva az angolokat pusztító ragályt, megrohanták Durhamet. 1350-ben Skóciát is elérte a betegség. A brit szigeteken a lakosság 30–40 százaléka meghalt, de egyes falvak 80–90 százalékos veszteséget könyvelhettek el. Kilkennyben mindenki meghalt. A pestis 1361–64-ben, 1368-ban, 1371-ben, 1373–75-ben, 1390-ben és 1405-ben ismét pusztított. 1370-re a brit lakosság fele meghalt a járványok sorozatában.

Kérdések:
Ki volt az az európai uralkodó, aki pestisben halt meg?
Miért támadta meg XI. Alfonz Gibraltárt?
Miért tudta elkerülni Lengyelország a fekete halál pusztítását?
Lengyelország szigetország?
Mit tettek a skótok a fekete halál idején?
Sikerült-e a skótoknak elfoglalniuk Durhamet?
Mikor érte el a fekete halál Londont?
Honnan érkezett a ragály a brit szigetekre?
Mennyi áldozatot szedett a fekete halál a britek között?
Hány hulláma volt a brit szigeteken a pestisnek?
qgen: title: Fekete halál context: 1349-ben a ragály elérte Norvégiát is egy angol gyapjút szállító hajó fedélzetén. A bárka legénysége meghalt, mire elérték Norvégiát, és a céltalanul lebegő hajóhoz kievező helyiek örömmel konstatálták, hogy a rakomány érintetlen. 1350 és 1352 között a ragály Dániában, Németországban, majd Oroszországban pusztított, és végül keletre terjedve visszatért Ázsiába, és eltűnt.
Telente úgy tűnt, hogy a betegség visszavonul, de tavasszal, a bolhák megélénkülésével, újra terjedni kezdett. Öt év alatt 25 millió ember, Európa lakosságának egyharmada halt meg. 1352-es visszaszorulása után számos járvány söpört végig Európán 1369-ben, 1374–75-ben, 1379-ben, 1390-ben, 1407-ben, egészen 1722-ig, de olyan pusztulást, mint az első hullám, nem okozott. Ennek egyik oka a higiéniás szokások változása volt: az emberek gyakrabban fürödtek, és a nagyobb tisztaság miatt romlottak a bolhák és a patkányok általános életkörülményei.

Kérdések:
Minek a közvetítésével érkezett a fekete halál Norvégiába?
Minek köszönhetően tűnt el a fekete halál?
Melyik évszakban mérséklődött a betegség?
Miért kezdett tavasszal újra terjedni a fekete halál?
Mennyien laktak Európában a fekete halál előtt?
Mikor szorult vissza a fekete halál?
Az 1300-as évek többi járványát is fekete halálnak hívjuk?
Igaz-e, hogy a fekete halál első járványhulláma okozta a legnagyobb pusztítást?
Hogyan változtak meg az emberek higiéniás szokásai a fekete halál után?
qgen: title: Fekete halál context: A pestis Oroszország déli területeiről elérte a Közel-Keletet is. Konstantinápolyban 1347-ben jelent meg, és magával ragadta VI. Ióannész bizánci császár fiát, Andronicuszt is. Egy évvel később elérte Kairót, ahol a lakosság 40 százaléka meghalt, majd Alexandriát, azután Gázát. A Nílus-deltában helyenként olyan magasra halmozták a holttesteket, hogy a banditák mögöttük rejtőzve vártak áldozatokra. 1349-ben a ragály pusztított Jeruzsálemben, Damaszkuszban, Tuniszban és Aleppóban, valamint Dél-Egyiptomban. A betegség eljutott Jemenig, és az iszlám szent városágban, Mekkában is elterjedt. A pestis második, nyugatról érkező hulláma elpusztította a korábban megkímélt Bagdad lakosságának jelentős részét. Az iszlám világ lakosainak egyharmada elpusztult.
Ibn Khaldún arab történész gyerekfejjel élte át Tuniszban a járványt. Később így emlékezett vissza: „A keleti és a nyugati civilizációt egyaránt elérte a gyilkos pestis, amely nemzeteket pusztított el, és a lakosság eltűnését eredményezte. Elnyelte és elsöpörte a civilizáció sok jó dolgát. (…) Városokat és épületeket rombolt le, utakat és irányjelzőket töröl el, települések és kúriák ürültek ki. (…) A teljes lakott világ megváltozott.”

Kérdések:
Ki volt Andronicusz?
Mi történt Andronicusszal?
Mennyien haltak meg Kairóban pestisben?
Megbetegedett-e Ibn Khaldún?
Melyik az iszlám szent városa?
Milyen következménye volt az iszlám világban a fekete halálnak?
Honnan érkezett a betegség Konstantinápolyba?
Kik voltak a banditák áldozatai?
Mikor pusztított a fekete halál Jeruzsálemben?
Eljutott-e a pestis első hulláma Bagdadba?
qgen: title: Fekete halál context: Mivel az emberek nem értették a kór biológiáját, sokan isteni büntetésnek tekintették azt mohóságukért, istentagadó életükért, eretnekségükért és paráználkodásukért. Ebből következőleg úgy vélték, csak Isten megbocsátása állíthatja meg a ragályt. Több helyen „megtisztították” a városokat az eretnekektől, mások viszont magukban keresték a bajok forrását, önsanyargató tisztulási folyamatba kezdtek.
Nyugat-Európában, különösen a német területeken, ekkor emelkedett fel a flagellánsok testvérisége, amely nagy csoportokban vonult városról városra, miközben magukat korbácsolva azért imádkoztak, hogy Isten könyörüljön meg az embereken, és szüntesse meg a pestis pusztítását. Ezek a csoportok is jelentős szerepet játszottak a kór terjesztésében.
A muzulmán világban elterjedt vélekedés volt, hogy a pestishalál kegyelem és mártíromság, amely összevethető a hitért folytatott harc hősi halálával. Ortodox imámok gyávaságnak nevezték a menekülést Allah akarata elől, de ez nem akadályozta meg például Kairó szultánját, hogy 1348-ban, a járvány tetőfokán elhagyja a várost.

Kérdések:
Milyen szerepe volt a flagellánsoknak a fekete halál idején?
Kik voltak a flagellánsok?
Mi volt a céljuk a flagellánsoknak?
Tudták-e a flagellánsok, hogy ők is terjesztik a kórt?
Kitől vártak segítséget a flagellánsok?
Elérték-e céljukat a flagellánsok?
Hogyan gondolkodtak a muzulmánok a pestisről?
Mikor tetőzött a járvány Kairóban?
Ki volt Kairó szultánja a fekete halál idején?
Gyáva volt-e Kairó szultánja a fekete halál idején?
qgen: title: Fekete halál context: 1348-ban Európa-szerte elterjedt az a rémhír, hogy a pestis mögött zsidó összeesküvés áll, amelyet Toledóból irányítanak. A rémhír terjesztői azt állították, hogy a zsidók megmérgezték a kutakat, és el akarják terjeszteni a ragályt Savoyában, Franciaországban, Svájcban és Itáliában. VI. Amadé (Amadeusz) savoyai gróf hatóságai letartóztatták a Genfi-tó partján élő zsidókat, és megkínozták őket. A zsidók a kegyetlenkedések hatására beismerték „bűnös szándékaikat”. A korabeli beszámolók szerint a hírrel futárok indultak útnak más településekre Svájcban, illetve a Rajna mentén Németországba.
1349. január 9-én Bázelben a városi zsidókat faházakba zárták, majd az épületeket rájuk gyújtották. Hasonlóan öltek meg legalább kétezer zsidót Strasbourgban, 12 ezret Mainzban és hatszázat Brüsszelben. 1349-ben a flagellánsok által feltüzelt emberek mészárlást rendeztek a frankfurti zsidónegyedben. Összesen legalább kétszáz városban voltak ilyen atrocitások; több ezer zsidót meggyilkoltak, vagyonukat elkobozták, hiába adott ki VI. Kelemen pápa a vádakat cáfoló bullát.

Kérdések:
Mi az a bulla?
Hogyan jutott el a fekete halállal kapcsolatos zsidő összeesküvésről szóló rémhír Németrországba?
Miért kegyetlenkedtek a zsidókkal a fekete halál idején?
Hol történtek atrocitások a zsidókkal szemben a fekete halál idején?
Milyen atrocitások érték a zsidókat a fekete halál idején?
Igaznak tartotte-a VI. Kelemen a zsidókat ért vádakat?
Meg tudta-e akadályozni a pápa a zsidókat ért atrocitásokat a fekete halál idején?
Hány halálos áldozata volt a fekete halál idején a zsidókat ért atrocitásoknak?
Miért pont a zsidókat vádolták meg a pestis terjesztésével?
Igaz, hogy a pestis mögött zsidó összeesküvés állt?
qgen: title: Fekete halál context: A fekete halál elképesztő rettegést hozott mindenkire Európában: napok alatt teljes közösségek pusztultak el, és a betegség nem kímélt senkit. A legnagyobb problémát a holttestek eltüntetése jelentette. Giovanni Boccaccio így írt Firenze pusztulásáról: „Sokan az utcán haltak meg, éjjel és nappal egyaránt. Sokan mások a házukban haltak meg, és csak abból lehetett tudni, hogy már nem élnek, mert a szomszédaik érezték oszló tetemük szagát. Holttestek hevertek minden sarkon. (…) A holttesteket kicipelték a házakból, és az ajtó elé fektették, és minden reggelre rengeteg halott gyűlt össze.”
A holttesteket kordékra gyűjtötték össze az utcákról. A templomkertek és temetők megteltek, egyszerűen nem jutott elég hely a halottaknak, így tömegsírokba temették őket, vagy bedobták a folyókba. A leghatékonyabb megoldás valószínűleg az lett volna, ha a testeket elégetik, de ezt a katolikus egyház nem engedte.

Kérdések:
Miért nem égették el a fekete halálban elhunytak holttestét?
Mit tettek a fekete halál idején a holttestekkel?
Miért nem engedte a katolikus egyház elégetni a holttesteket?
Miért nem a temetőkben temették el a fekete halál áldozatait?
Honnan tudták a szomszédok, ha a szomszédjukban mások meghaltak?
qgen: title: Fekete halál context: Az emberek nem tudták, mi okozza a ragályt, miként védekezhetnek ellene. Az orvosok eret vágtak, felnyitották a bubókat, esetleg illatos fák, füvek füstjének belélegzését, vagy rózsavízben, ecetben fürdést javasoltak. Gentilis da Foligno feljegyezte, hogy az utcákon hatalmas tüzeket raktak, és illatos fákat égettek, hogy megtisztítsák az atmoszférát. Az orvosok tehetetlenül álltak a járvánnyal szemben. Guy de Chauliac azt írta: szégyen volt az orvosokra, hogy a betegségtől való félelmük miatt nem mertek kimenni a betegekhez. „Ha meglátogatták őket, akkor viszont nem volt gyógymódjuk, kezelésük nem mentett meg senkit. Egyetlen korábbi járvány nem volt ilyen pusztító, mint a mostani; azok elfoglaltak egy régiót, a mai az egész világot; azokra valamilyen módon volt gyógyír, erre nincs” – írta. Ő is megkapta a pestist, de hat hét szenvedés után felépült.

Kérdések:
Minek köszönhette fölépülését Guy de Chauliac?
=1. Hogyan gyógyult meg Guy de Chauliac?
Mennyi ideig betegeskedett Guy de Chauliac?
Miért nem mentek ki az orvosok a betegekhez a fekete halál idején?
Mit javasoltak az orvosok védekezésképpen a járvány ellen?
Ki volt Guy de Chauliac?
Miért raktak tüzet az emberek az utcán a fekete halál idején?
qgen: title: Fekete halál context: Az emberek pánikban voltak, az egészségesek féltek felkeresni a betegeket, ha tehették, megpróbáltak elmenekülni a pusztítás elől. Gyakran a rossz levegő elől menekülők vitték magukkal a kórokozókat a tiszta levegőjű helyekre. A szegények és a középosztály tagjai általában kénytelenek voltak ott maradni, ahol éltek. Mivel általános vélekedés volt, hogy isteni büntetés okozta a ragályt, sokan keresztet és az Úr könyörületéért esdeklő szöveget véstek házuk ajtajába.
Voltak olyanok, akik úgy vélték, hogy a levegő túl sűrű és mozdulatlan, ezért hangos zajokkal próbálták megtörni: félreverték a harangokat, tűzfegyvereket sütöttek el, vagy madarakat engedtek el a szobákban, hogy szárnyverdesésükkel keltsenek légáramlatokat. A betegek ügyeivel a pestisdoktorok foglalkoztak, akik a város alkalmazásában álltak. Nem feltétlenül voltak valódi orvosok; hatósági emberként próbáltak meg segíteni a betegeken, valamint vezették a holtak listáját.

Kérdések:
Milyen gyógymóddal próbáltak a pestisdoktorok segíteni a betegeken?
Kik voltak a pestisdoktorok?
A pestisdoktorok orvosok voltak?
Kik vezették a fekete halál idején a halottak listáját?
=4. Kik írták össze a halottakat a pestisjárvány idején?
Kinek a megbízásából dolgoztak a pestisdoktorok?
Minek vélték az emberek a ragály kitörését?
Miért vittek az emberek madarakat a szobába a fekete halál idején?
Miért verték félre a harangokat a fekete halál idején?
Honnan tudjuk, hogy hány beteg halt meg a fekete halál idején?
qgen: title: Fekete halál context: Európa 75 millióra becsült lélekszáma 40-50 millióra csökkenhetett. Ezt – az éhínséggel és a százéves háborúval megnövelt – hatalmas veszteséget csak 150 év alatt heverte ki a kontinens. A városok elnéptelenedtek, ami akadályozta a termelés és a gazdaság helyreállását; Párizs lélekszáma például a felére csökkent.
Az érthetetlen, a semmiből lesújtó halál szélsőséges reagálást váltott ki az emberekből. Voltak, akik az emberi élet értéktelenségét látva a bujaságban, dáridókban kerestek menedéket, mások az egyházhoz fordultak, és önsanyargató életbe kezdtek. A katolikus egyház anyagilag megerősödve került ki a ragályból, ugyanis sokan hagyták vagyonukat rá, más szempontokból azonban csökkent a hatalma. Egyrészt a papság jelentős része meghalt, másrészt a ragállyal szembeni tehetetlensége és egyes tagjainak alantas viselkedése a kór terjedésének idején megkérdőjelezte autoritását.

Kérdések:
A lakosság mekkora része halt meg Párizsban a fekete halálban?
Mikor volt a százéves háború?
Miért reagáltak az emberek szélsőségesen a fekete halálra?
Miért gazdagodott meg a katolikus egyház a fekete halál idején?
=3. Mi az oka annak, hogy a katolikus egyház anyagilag megerősödott a fekete halál idején?
Milyen veszteségeket könyvelt el a katolikus egyház a fekete halál idején?
qgen: title: Fekete halál context: A kórnak a borzasztó pusztítás mellett kedvező hozadéka is volt. A munkaerő, mivel drasztikusan csökkent a munkavállalók száma, értékesebb lett. A nemeseknek, egyházi tisztségviselőknek évszázadok óta először okozott problémát, hogy a termés betakarítására elég parasztot találjanak, így kénytelenek voltak jobban megfizetni őket. A jobbágyi kötelékek fellazultak. Az árak csökkentek, mert kevesebb ember tudta megvásárolni a termékeket. A defláció és az emelkedő munkaerőköltség miatt több birtokos kénytelen volt földjétől megválni, ami lehetőséget adott mások felemelkedésére.
Megváltozott az emberek költekezési szokása is a nagyobb jövedelem miatt. Míg a pestis előtt a munkavállalók anyagi eszközeik túlnyomó részét alapvető élelmiszerekre, elsősorban gabonára költötték, addig a járvány elmúltával más típusú ételekre és ruházkodásra is tudtak félretenni. A magas bérek miatt a földtulajdonosok megpróbáltak olyan termékeket előállítani, amelyhez nem kellett nagy munkaerő, így sok földet legelőként hasznosítottak a korábbi gabonatermesztés helyett. Ezáltal több húst és gyapjút, utóbbiból pedig pamutot állítottak elő, amelyre a jobban kereső szegény réteg részéről volt is kereslet.

Kérdések:
Mi a defláció?
Miért nőtt a munkaerő költsége a fekete halál idején?
Melyik társadalmi rétegre volt kedvező hatással a fekete halál?
Miért drágult a munkaerő a fekete halál idején?
Mire kényszerült több földbirtokos a fekete halál idején?
Kik vásárolták meg a fekete halál idején eladott földeket?
Mire költöttek az emberek a pestis után kapott magasabb jövedelmükből?
Milyen ételeket tudtak vásárolni a munkavállalók a pestis után, amit azelőtt nem?
Mi az oka, hogy több húst állítottak elő a pestis után, mint előtte?
Miért keresték a szegények a pamutot?
Miért nőtt a kereslet a pamut iránt?
Hogyan reagáltak a földtulajdonosok az emelkedő munkabérekre a fekete halál idején?
Milyen állatokat legeltettek a legelőként hasznosított földeken a pestis után?
qgen: title: Fekete halál context: Mindezekkel párhuzamosan több jogot, elviselhetőbb munkakörülményeket követelő lázadások törtek ki, mint például az 1358-as Jacquerie-felkelés Franciaországban. 1378-ban Firenzében, három évvel később Angliában törtek ki parasztlázadások. A veszély elmúltával a városok gyorsan újranépesedtek, és az ipar, a szolgáltatások központjaivá váltak.
Míg a pestis előtti gazdaság az olcsó munkaerőre épült, addig a járvány után a gazdálkodók, iparosok kénytelenek voltak új termelési metódusok bevezetésére, amelyekkel ellensúlyozhatták a munkaerőhiányt. A technológiai fejlődés következtében átrendeződött a korábbi vagyonmegosztás, a földesurak hatalma meggyengült. Mindez a nyugati világ gyors fejlődését eredményezte.
A pestisjárványtól számítható a modern európai orvoslás kialakulása, valamint a komolyabb közegészségügyi intézkedések bevezetése a városokban. Ezek a szabályok, amelyek elsősorban az emberek helyváltoztatásával kapcsolatban léptek életbe, a fertőzés behurcolásának és továbbadásának megelőzését célozták.

Kérdések:
Hogyan változott a népesség a fekete halál elmúltával?
Hogyan változott meg a gazdaság szerkezete a pestis után?
Mi ösztönözte a pestis utáni technológiai fejlődést?
Mit követeltek a parasztok a 14. század második felében kitört lázadások során?
Hol voltak parasztlázadások a fekete halál után?
Mikor alakult ki a modern európai orvoslás?
Milyen közegészségügyi intézkedéseket vezettek be a pestis után?
Mi volt a célja a pestisjárvány után hozott közegészségügyi intézkedéseknek?
Miért kellett új termelési módokat bevezetni a pestis után?
Milyen jogokat követeltek a Jacquerie-felkelésen?
Miért gyengült meg a földesurak hatalma a pestis után?
Miylen új termelési módszereket vezettek be a pestis után?
qgen: title: Fekete rigó context: A fekete rigó (Turdus merula) a madarak osztályának verébalakúak (Passeriformes) rendjébe és a rigófélék (Turdidae) családjába tartozó faj. Triviális neve mellett az eurázsiai fekete rigó néven is szokták emlegetni (különösen Észak-Amerikában, azért, hogy megkülönböztessék az amerikai fekete rigótól), de Magyarországon egyszerűen fekete rigónak nevezik, mert ez nem vezet a hasonló küllemű helyi madárfajokkal való összekeveréshez.
A fekete rigó őshonos költőhelye Európa és Ázsia, valamint behurcolt madárfaj Kanadában, az Amerikai Egyesült Államokban, Mexikóban, Peruban, Brazíliában, Argentínában, Uruguayban és a Falkland-szigeteken, valamint Ausztráliában, ahol kártevőként tekintenek rá, ezen kívül Új-Zélandra is betelepítették. Számos alfaja létezik, amelyek széles körben elterjedtek, melyek közül néhány ázsiai alfaját időnként önálló madárfajként emlegetik. Szélességi körtől függően a közönséges fekete rigó bizonyos területeken áttelel, míg más élőhelyeiről telente melegebb tájakra vonul. Szép énekével kellemes hangulatot teremt az erdőkben, sőt ma már akár a városokban is gyakran lehet vele találkozni.

Kérdések:
Latinul hogy hívják a fekete rigót?
A fekete rigó hol őshonos faj?
Hol él a fekete rigó?
Miért telepítették be a fekete rigót Új-Zélandra?
Ausztráliában miért számít kártevőnek a fekete rigó?
A fekete rigó vándormadár?
A fekete rigó erdőben él?
Hány alfaja van a fekete rigónak?
Dél-Amerikában előfordul a fekete rigó?
qgen: title: Fekete rigó context: A hím fekete rigó szinte egész teste fekete, kivéve narancssárga csőrét és szemgyűrűjét, míg a nőstények és a fiókák elsősorban sötétbarna színezetűek. E madárfaj egyedei erdőkben, kertekben építi fel sárral bélelt, csésze formájú fészkét. Mindenevő, főleg rovarokat, gilisztákat, bogyókat és gyümölcsöket fogyaszt. Mindkét nem védelmezi territóriumukat és ilyenkor hevesen ellenállnak a betolakodóknak, ám telelési területükön és vándorlás közben jóval barátságosabban viselkednek egymással. A párok egész évben a területükön maradnak azokon a vidékeken, ahol az éghajlat elég enyhe ehhez. A fekete rigó Svédország nemzeti madara.

Kérdések:
Hogy néz ki a fekete rigó?
Milyen színű a nőstény fekete rigó?
Milyen színű a hím fekete rigó?
A fekete rigó hol él?
Milyen a fekete rigó fészke?
A fekete rigó mivel táplálkozik?
=6. Mit eszik a fekete rigó?
Melyik ország tartja nemzeti madarának a fekete rigót?
Svédországnak mi a nemzeti madara?
Milyen méretű a fekete rigó?
qgen: title: Fekete rigó context: A közönséges fekete rigót Carl von Linné írta le a Systema Naturae című művének tizedik kiadásában, 1758-ban, mint Turdus merula (mint T. ater, rostro palpebrisque fulvis).
Másodlagos elnevezése a latin turdus szóból származik és a merula jelentése fekete madár, amelyet franciául merle néven emlegetnek, és skót elnevezése emiatt lett merl.
Mintegy 65 alfaj tartozik a Turdus nemzetségbe, melyeknek jellegzetesen kerek fejformája, hosszúkás szárnyai és dallamos éneke van. A közönséges fekete rigó tűnik a szigeti rigó (T. poliocephalus) legközelebbi rokonának, mely Délkelet-Ázsiában honos, valamint a Csendes-óceán délnyugati szigetein, amely területeken e madárfaj bizonyos mértékben már eltér az őseitől.
Magyarul a Turdus merula és alfajai „fekete rigónak’’ írandók, mert itt a fajnév és nemnév kötelező elválasztásáról van szó. Ha az alfaj még egy jelzőt is tartalmaz, akkor az alfajnév három szóban írandó, mint például „eurázsiai fekete rigó”. Más nembe tartozó, köznyelven szintén „feketerigók” viszont egybeírandók, mint a „szomáliai feketerigó”.

Kérdések:
Ki írta le elsőként a közönséges fekete rigót?
Mikor írták le elsőként a közönséges fekete rigót?
A merula szó mit jelent?
A skótok hogy hívják a fekete rigót?
=4. Skóciában hogy hívják a fekete rigót?
Hány alfaja van a fekete rigónak?
A szigeti rigó hol él?
Mit tekintünk a szigeti rigó legközelebbi rokonának?
Hogyan kell helyesen leírni magyarul a fekete rigó szókapcsolatot?
qgen: title: Fekete rigó context: Az újvilági csirögefélék (Icteridae) család tagjait időnként a fekete rigók közé sorolják, mert néhány fajuk magas fokú hasonlóságot mutat a közönséges fekete rigóval és más óvilágbeli madárfajokkal, ugyanakkor nincs köztük közeli evolúciós kapcsolat, inkább az újvilági poszátafélék és a tangarafélék állnak hozzájuk közel. A kifejezést gyakran a kisebb termetű fajokra alkalmazzák, melyeknek részben, vagy teljes egészében fekete tollazatuk van, legalább párzási időszakban a hímeknek, leghíresebbek ezek közül a Molothrus nembe tartozó madárfajok, a gracklék, valamint találtak további húsz madárfajt, melyeket még feketerigónak hívnak, mint például a vörösszárnyú feketerigó és a dallamos feketerigó.

Kérdések:
Az amerikai csirögefélék rendszertanilag a fekete rigók közé tartoznak?
Az amerikai csirögeféléknek milyen állatok a legközelebbi rokonai?
Miért sorolják az újvilági csirögeféléket tévesen a fekete rigók közé?
Hány madárfajt hívnak fekete rigónak?
Mi a latin neve az újvilági csirögeféléknek?
qgen: title: Fekete rigó context: Mivel a fekete rigó elterjedési területe igen nagy, számos földrajzilag elkülönülő alfaja ismert. Ezen alfajok meghatározása Clement et al. 2000-es rendszerezésén alapul.
A T. m. merula, alfajának fészkelőhelye Európa nagy részét magába foglalja, Izlandtól a Feröer-szigetekig és a Brit-szigetektől az Ural-hegységig kiterjedően. A hetvenedik szélességi foktól északra igen ritkán fordul elő. Egy kisebb populációja található a Nílus völgyében. Az északabbi részeken fészkelő egyedek a telet a Földközi-tenger medencéjében, Cipruson és Észak-Afrikában töltik.
A T. m. azorensis kis populáció az Azori-szigeteken. A hím sötétebb és fényesebb tollazatú, mint a közönséges fekete rigó.
A T. m. cabrerae, mely alfajt Ángel Cabrera, spanyol zoológusról nevezték el, mely Madeirán és a Kanári-szigetek nyugati részén fészkel.
A T. m. mauretanicus, egy másik alfaj, mely hím egyedeinek sötétebb, fényes tollazata van. Ezen alfaj Marokkó északi és középső vidékein, Algéria partvidéki részein és Tunézia északi részein fészkel.

Kérdések:
A fekete rigónak melyik alfajai fészkelnek Európában?
A fekete rigónak melyik alfaja fordul elő Afrikában?
A fekete rigónak melyik alfaja a legelterjedtebb Európában?
Mi különbözteti meg az Azori-szigeteken élő fekete rigót a közönséges fekete rigótól?
Kiről kapta a nevét a Turdus merula cabrerae fekete rigó alfaj?
Ki volt Ángel Cabrera?
Melyik fekete rigó alfaj egyedei élnek Marokkóban?
qgen: title: Fekete rigó context: A T m. aterrimus Magyarországon költ, míg délebbre Görögország keleti és déli részein, Krétán, Délkelet-Európa, Krím-félsziget, Kaukázus, Törökország és Irán északi részein fészkel. Télire Törökország déli részére és Észak-Egyiptomba vándorol, valamint Irakban és Irán déli vidékein telel. Ezen alfaj kisebb termetű, mint a közönséges fekete rigó. Hímje fakóbb, míg a nőstény világosabb tollazatú, mint egy átlagos fekete rigó.
A T. m. syriacus a Földközi-tenger medencéjében, Dél-Törökországban Jordániától délre, Izrael és a Sínai-félsziget északi részein fészkel. Többnyire nem él vándorló életet, ugyanakkor a populáció bizonyos tagjai telente délebbre, vagy nyugatabbra vonulnak a Jordán-folyó völgyébe, vagy a Nílus deltájába, Észak-Egyiptomba, Kairótól délebbre. Mindkét nem sötétebb tollazatú és szürkébb, mint a közönséges fekete rigók.

Kérdések:
Melyik fekete rigó alfaj költ Magyarországon?
Hol fészkel a Turdus merula aterrimus nevű fekete rigó alfaj?
A Turdus merula aterrimus vándormadár?
Hol tölti a telet a fekete rigó Turdus merula aterrimus alfaja?
Mi különbözteti meg a közönséges fekete rigótól a Turdus merula aterrimus alfajt?
Átlagosan hány tojást rak egyszerre egy fekete rigó?
Hány nap múlva kelnek ki a tojásból a fekete rigó fiókák?
A Turdus merula syriacus vándormadár?
Milyen színű a Turdus merula syriacus tolla?
A Turdus merula aterrimus vagy a Turdus merula Syriacus rigó alfajnak sötétebb a tollazata?
Mennyi ideig él egy fekete rigó?
Mikor költ a fekete rigó?
Hol fészkel a Turdus merula syriacus fekete rigó alfaj?
qgen: title: Fekete rigó context: Európában a fekete rigót könnyedén össze lehet téveszteni a halványabb szárnyú, örvös rigóval, (Turdus torquatus), vagy a jóval kisebb seregéllyel, (Sturnus vulgaris). A Srí Lankán élő alfajok közül a T. m. kinsii hasonlít a ceyloni fütyülőrigóra, (Myophonus blighi) és az egyszínű rigóra (Turdus unicolor). Ugyanakkor a korábban élt fajai kékes tollazatúak voltak, halványabb beggyel. A Turdus nemzetségbe tartozó hasonló, rigóféle madarak nem tartoznak a fekete rigók közé, például a dél-amerikai chiguanco rigó (Turdus chiguanco) sem. Az indiai feketerigó és a tibeti feketerigó korábban a fekete rigók alfajai közé tartozott.

Kérdések:
Az európaiak mivel szokták összetéveszteni a fekete rigót?
Az örvös rigót hogy hívják latinul?
Milyen állat a Sturnus vulgaris?
Mi különbözteti meg a fekete rigót az örvös rigótól?
A fekete rigó vagy a seregély nagyobb termetű?
Mivel táplálkozik a seregély?
Hol él a seregély?
Milyen színű az egyszínű rigó?
Az egyszínű rigó egy fekete rigó alfaj?
Hogy néz ki a dél-amerikai chiguanco rigó?
qgen: title: Fekete rigó context: Elterjedési területein belül főleg a sűrű aljnövényzettel bíró erdőségekben fészkel. Ugyanakkor a kertek alkotják a legideálisabb fészkelőhelyet e madárfaj számára, ahol hektáronként akár 7,3 pár egyed is lehet, miközben az erdőségekben ez a sűrűségi arány ennek csak mintegy tizede. Beépített, vagy nyílt térségekben ennél jóval kevesebb az egyedszám.
Az örvös rigó a magasabb, hegyvidéki térségekben fokozatosan veszi át a fekete rigó életterét. A fekete rigó Európában 1000 méterig, Észak-Afrikában 2300 méterig, míg az indiai szubkontinensen és Sri Lankán 900 és 1820 méterig, ugyanakkor a Himalája hegyláncai közt élő egyedek (T. m. maximus) 3200-4800 méteres tengerszint feletti magasságig bukkannak fel. Ez utóbbiak a telet 2100 méteres magasság környékén töltik.
Két ázsiai Turdus fajt is a rigófélék közé sorolnak, melyek a galléros rigó (T. albocinctus) és a szürkeörvös rigó (T. boulboul), melyeket szintén feketerigónak hívnak, valamint Afrikában a szomáliai rigó (T. (olivaceus) ludoviciae), köznyelvi nevén a „szomáliai feketerigó”.

Kérdések:
Hol szeret legjobban fészket rakni a fekete rigó?
Hektáronként átlagban hány fekete rigó pár fészkel kertes környezetben?
Átlagosan hány fekete rigó fészkel egy hektárnyi kertes területen?
Erdőben vagy kertekben lehet gyakrabban fekete rigót látni?
Miért kedveli jobban a fekete rigó a kerteket, mint az erdőket?
Milyen tengerszint feletti magasságban él a fekete rigó?
A fekete rigó melyik alfaja él a legmagasabban a tengerszint felett?
Hány méter magasságban élnek a Himalája fekete rigói?
A Himalájában élő fekete rigók hol telelnek?
Hány Ázsiában élő Turdus fajt sorolnak a rigófélék közé?
Mivel táplálkoznak a fekete rigók a Himalájában?
Melyik kontinensen él a szomáliai rigó?
qgen: title: Fekete rigó context: Bogarakat és azok lárváit, pattanóbogarakat, cserebogarakat, lószúnyogokat és gilisztákat zsákmányolnak, de nagyon szeretik a gyümölcsöket is.
Egy részük állandó, más részük a Földközi-tenger nagy szigetein és Olaszországban tölti a telet.
A hím fekete rigó védelmezi a fészkelőhelyet, elkergetve a többi hímet a környékről a meghajlás és futás fenyegetés mutatásának alkalmazásával. Ez egy rövidebb futást takar, ahol a fej fel van emelve, majd a farkával tompítja meghajlását. Ha párharcra kerül sor a hímek között, akkor az általában csak rövid ideig tart és többnyire a támadó gyors elkergetésével jár. Tavasszal a tojók is igen agresszív viselkedésűek, amikor a többi tojóval az értékesebb fészkelőhelyekért folyik a verseny. A tojók közt is előfordul párharc, amely kevésbé gyakori, ám annál hevesebb.
A csőr külleme fontos a fekete rigók közti párbeszédek során. A területét védelmező hím egyed jóval agresszívebb viselkedést mutat élénk narancssárga csőrével, míg egy első éves hím csőre sárgás, amely a fiatalok egyik jellemzője. A tojó nem mutat különbséget csőr tekintetében a hímtől, ám fényesebb csőre van,

Kérdések:
Mit esznek a fekete rigók?
A fekete rigók növényevők?
Milyen gyümölcsöket fogyasztanak előszeretettel a fekete rigók?
A fekete rigók telente hova vándorolnak?
Mikor mutatnak agresszív viselkedést a fekete rigók?
Hogyan viselkedik a hím fekete rigó, ha el akar kergetni egy másik hímet?
Miért agresszívek egymással a fekete rigó hím egyedei tavasszal?
Miért agresszívek egymással a fekete rigók nőstény egyedei tavasszal?
A fekete rigóknál a hímek is részt vesznek a fészeképítésben és a fiókák nevelésében?
A fekete rigóknál a hímek vagy a nőstények agresszívabbak egymással?
A fekete rigóknál milyen jelentősége van a csőr színének?
Mi jellemző a fiatal hím fekete rigókra?
Hány tojást rak egyszerre egy nőstény fekete rigó?
Hogyan épít fészket a fekete rigó?
Miből építi fészkét a fekete rigó?
qgen: title: Fekete rigó context: Ameddig megfelelő mennyiségű téli eledelhez van hozzáférése a madaraknak, addig mind a hím, mind pedig a tojó a területükön maradnak akár egész évben is, ahelyett, hogy más területeket vennének birtokba. A költöző egyedek társaságkedvelők és kisebb csapatokban vonulnak és kisebb, laza csoportokban vándorolnak a telelőterületeken. Vándorlás közben a költöző egyedek előbb gyors szárnycsapásokkal haladnak előre, majd vitorlázva csökkentik a repülési magasságot, ami eltér e faj gyors repülési módjától, és a többi nagyobb testű rigóféléétől.
A csésze formájú fészek fűszálakból, levelekből, vagy egyéb növényi részekből áll, melyet sárral tapasztanak össze. A fészek építésében kizárólag a nőstény vesz részt. A tojó 3-5, (általában négy) kékeszöld, barnáspiros pettyekkel tarkított tojást rak, amely a tojásdad alakjának kiszélesedő részén nehezebb. A tojás 7,2 gramm súlyú, melynek mintegy 6 százalékát teszi ki a héj. Az európai és az északabbi fajok tojásainál az indiai szubkontinensen élő egyedek tojásai halványabb árnyalatúak.

Kérdések:
Mikor tölti a nyarat és a telet is ugyanazon a helyen a fekete rigó?
A fekete rigó vándormadár?
Hogyan viselkednek a fekete rigók vándorlás közben?
A fekete rigóknál a hím és a nőstény is részt vesz a fészeképítésben?
A fekete rigó hímek miért nem vesznek részt a fészeképítésben?
Hogy néz ki a fekete rigó tojása?
Milyen nehéz egy fekete rigó tojás?
Miben különbözik az európai fekete rigók tojása az indiai fekete rigókétól?
qgen: title: Fekete rigó context: A tojó 12-14 napig kotlik, mielőtt a fiókák vakon és csupaszan kikelnek. A fiókák kirepüléséhez további 10-19 napnak kell eltelnie (átlagosan 13,6 nap), miközben mindkét szülő táplálja a kicsinyeket és eltávolítják az ürüléket a fészekből. A fészkek gyakran rosszul rejtettek más madárfajokhoz viszonyítva, ezért számos alkalommal (89 százalékban) a fészekrakás eredményét a ragadozók teszik tönkre. A fiatalokat a szülők még további három hétig etetik, miután elhagyták a fészket és elkezdik a fiókák a szülőket követni az élelem után való kutatásban. Ha a tojó új fészekaljat hoz létre, akkor a hím folytatja a kirepült fiókák etetését és a táplálékszerzésre való tanítását.
A másodszori költés elég gyakori és gyakran a korábban már használt fészekben költi ki új fészekalját. A harmadszori költés gyakorisága annál nagyobb, minél délebbi területen vizsgáljuk a fekete rigók életterét.
Egy átlagos feketerigó mintegy 2,4 év várható élettartammal bír, valamint a madarak gyűrűzéséből tudjuk, hogy a legidősebb eddig élt példány 21 évet és 10 hónapot élt meg.

Kérdések:
Hány napig kotlik a fekete rigó a tojásain, amíg a fiókák kikelnek?
Hány tojást rak egyszerre egy nőstény fekete rigó?
Hány napot töltenek a fekete rigó fiókák a fészekben, amíg kirepülnek?
Hány hetet töltenek a fekete rigó fiókák a fészekben, amíg kirepülnek?
A fekete rigóknál mindkét szülő részt vesz a fiókák nevelésében?
Hogyan gondozzák a fekete rigók a fiókáikat a fészekben?
Hogyan rejtik el a fekete rigók a fészküket a ragadozók elől?
Milyen arányban esnek ragadozók áldozatául a fekete rigó fiókák?
Miért lesz a fekete rigó fiókák többsége ragadozók áldozata?
A fekete rigók hány hétig tanítgatják élelemszerzésre a fiókáikat, miután kirepültek a fészekből?
Átlagosan hány hétbe telik a kikeléstől számítva, amíg a fekete rigó fiókák teljesen önállóak lesznek?
A fekete rigó hányszor költ egy évben?
Hol szoktak a fekete rigók évente akár három fészekaljat is felnevelni?
A fekete rigók hány évig élnek?
=12. Meddig él a fekete rigó?
A fekete rigóknak mik a természetes ellenségei?
A fekete rigók hosszú időre választanak párt maguknak?
Miből rakják a fészküket a fekete rigók?
qgen: title: Fekete rigó context: Ágvillába, bokorra, tüskés cserjére építi gallyakból, fűszálakból álló, sárral összetapasztott, mély, csésze alakú fészkét. A hímek februárban foglalják el territóriumukat. A hím énekével csalogatja a tojókat, az idegen hímeket elüldözi. A 4–5 tojáson, amelyek halványzöldesek, halvány rozsdás és ibolyás színű pöttyökkel, 14 napig kotlik a tojó. Két hét után a fiókák kiugrálnak a fészekből, a pár még két hétig eteti őket, majd új fészekaljba kezdenek.
A hím fekete rigó fejét le-fel hajtva futkározva jelzi a tojónak párosodási szándékát, nyitott csőrrel és fojtott énekkel. A tojó mindaddig mozdulatlan marad, amíg fel nem szegi fejét és meg nem emeli farktollait, jelezvén, hogy készen áll a párosodásra. Ezen madárfaj monogám tipus, ezért párjuk mellett általában életük végéig kitartanak. A párok különválási aránya húsz százalék fölötti, mely a gyenge megtermékenyítés után szokott bekövetkezni. Jóllehet monogám párkapcsolatban él a legtöbb fekete rigó, ugyanakkor kutatások bebizonyították, hogy 17 százalékra tehető az extra apaság, azaz a hím egyedek mintegy 17 százalékban sikerrel párosodnak más nőstényekkel is a párjukon kívül.

Kérdések:
Hová építi a fészkét a fekete rigó?
Miből épít magának fészket a fekete rigó?
=2. Milyen anyagokból áll a fekete rigó fészke?
Milyen alakú a fekete rigó fészke?
A fekete rigóknak van saját territóriumuk?
Mekkora territóriuma van a fekete rigónak?
Mivel igyekeznek elcsábítani a fekete rigó hímek a tojókat?
Hány tojást tojik egyszerre a fekete rigó?
A fekete rigó tojása hogy néz ki?
Mekkora a fekete rigó tojása?
Hogyan jelzi a hím fekete rigó a nősténynek, hogy párosodni szeretne vele?
Hogyan jelzi a nőstény fekete rigó a hímnek, hogy kész a párosodásra?
A fekete rigók egész életre választanak párt maguknak?
Mi a leggyakoribb oka annak, ha egy fekete rigó pár különválik?
Mikor van a költési szezon a fekete rigóknál?
qgen: title: Fekete rigó context: A fekete rigó márciusban kezd el szaporodni, ám a keletebbi és az indiai szubkontinensen élő fajtársai ennél akár egy, vagy több hónappal is később kezdenek el párosodni. Új-Zélandon a fekete rigók augusztusban kezdenek el költeni. A fekete rigó pár a megfelelő fészekrakóhelyet bokrok, kúszónövények szövevényében találja meg, előnyben részesítve a tüskés, vagy örökzöld bokrokat, mint például a borostyán, a magyal, a lonc és a galagonya. A rigók időnként fészerekben, csűrökben, vagy egyéb ember által épített melléképületekben fészkelnek.

Kérdések:
Európában melyik hónapban kezd szaporodni a fekete rigó?
Indiában melyik hónapban kezd szaporodni a fekete rigó?
Mi az oka annak, hogy Indiában később kezdenek szaporodni a fekete rigók, mint Európában?
Új-Zélandon is élnek fekete rigók?
Hol rak fészket a legszívesebben a fekete rigó?
A borostyán tűskés növény?
A fekete rigók megtűrik az ember közelségét?
A fekete rigók fák lombkoronájában is szoktak fészket rakni?
Miért raknak fészket szívesen a fekete rigók tüskés bokrokban?
qgen: title: Fekete rigó context: Az elsőéves hím fekete rigó, amelyik már ivarérett és ezért részt vesz a párosodás jogáért folytatott versenyben, kedvező időjárás esetén már január végén elkezdi éneklését, hogy ezáltal is kijelölhesse felségterületét, melyeket március végén az idősebb hímek éneklése követ. A hímek dala változatos és dallamos, kissé hajlított trillázás, melyeket fák tetején, tetők ormain, vagy magasabban fekvő pontokon állva ad elő, elsősorban a márciustól júniusig tartó időszakban, néha július elejéig. Számos egyéb hívójel is ismert a fekete rigóknál, ide értve a "szííí" és a "púk-púk-púk" figyelmeztetést, amelyet a területre belépő földön járó ragadozók (például macskák) megpillantásakor hallat, valamint a különféle "csink" és "csúk-csúk" hangelemek. A területét védelmező hím változatlan formában adja a "szink-szink" hangjeleit esténként (általában sikertelenül), hogy elzavarja a többi hímet és megakadályozza ezáltal, hogy az ő területén kezdjenek el énekelni.
Akárcsak más énekesmadarak, a fekete rigó is magas "szííí" hangot hallat, ha ragadozómadarak bukkannak fel és a hangot gyorsan változtatja, ezzel is megnehezítve annak forrásának megtalálását a növényzetben.

Kérdések:
Az év melyik szakában szoktak énekelni a fekete rigó hímek?
Hogyan jelölik ki a saját territóriumukat a fekete rigók?
A fekete rigók hol szoktak énekelni?
Hogyan énekelnek a hím fekete rigók?
A fekete rigó milyen hangokat ad ki?
A nőstény fekete rigók is énekelnek?
Mit jelent, ha egy fekete rigó "szink-szink" hangot hallat?
Milyen hanggal figyelmezteti a fekete rigó a fajtársait, ha a földön ragadozó közelít?
Milyen hangon jelzi a fekete rigó, ha ragadozómadár van a közelben?
Miért változtatja gyorsan a szííí figyelmeztető hangot a fekete rigó, ha veszélyt észlel?
Milyen ragadozók jelentenek veszélyt a fekete rigókra?
qgen: title: Fekete rigó context: E madárfaj esetenként az élősködő kakukkfélék (Cuculidae) áldozatává válik, és a kakukk (Cuculus canorus) felnevelteti vele fiókáit, ám ez csak elenyésző esetekben fordul elő, mivel a rigók felismerik a kakukkok felnőtt egyedeit, és képesek felismerni a nem odaillő tojásokat. Az Egyesült Királyságban 59 770 rigófészket vizsgáltak meg, és mindösszesen háromban volt kakukktojás, amely mindössze 0,005 százaléka a vizsgált fészkeknek. Az Új-Zélandra behurcolt fekete rigók, amelyek már közel 130 éve nem találkoztak kakukkokkal, mivel az nem él a szigetországban, elvesztették a kakukkokat felismerő képességüket, ám továbbra is felismerik a fészekbe nem illő tojásokat.
A többi énekesmadárnál is általánosan előfordulnak élősködők, így a fekete rigó állományát is érintik. A fekete rigók 88 százalékánál található valamilyen élősködő, elsősorban a testükben, mint például az Isospora és a Capillaria. A rigók több mint 80 százaléka fertőzött valamilyen vérben előforduló parazitával, mint amilyen például a Leucocytozoon, a Plasmodium, a Haemoproteus és a Trypanosoma fajok.

Kérdések:
Mi a kakukk latin neve?
Miért nem jellemző, hogy a fekete rigó kakukkfiókákat nevel?
Hány fekete rigó fészket vizsgáltak meg az Egyesült Királyságban, hogy van-e bennük kakukktojás?
Az Egyesült Királyságban a fekete rigók fészkeknek hány százalékában van kakukktojás?
Élnek kakukkok Új-Zélandon?
A fekete rigó őshonos Új-Zélandon?
A fekete rigók hány százalékát gyötrik élősködők?
Milyen élősködők hajlamosak megtelepedni a fekete rigókban?
Milyen kellemetlenséget okoz a fekete rigók számára a Capillaria élősködő faj?
qgen: title: Fiume context: Fiume (olaszból átvett magyar név), (horvátul: Rijeka, olaszul: Fiume, németül: Sankt Veit am Flaum (elavult), vagy Fiume, latinul: Vitopolis, Flumen) kikötőváros Horvátországban Tengermellék-Hegyvidék megyében. A Kvarner-öböl partján fekvő település az ország legfontosabb kikötője és harmadik legnépesebb városa Zágráb és Split után. 2020-ban Európa kulturális fővárosa (Galway mellett).
A terület legelső telepesei a kelták és az illírek voltak. A város a 20. században hat országhoz tartozott: Osztrák–Magyar Monarchia, Fiumei Szabadállam, Olaszország, Harmadik Birodalom, Jugoszlávia, végül Horvátország. 1920 és 1924 között itt működött a Fiumei Szabadállam nevű államalakulat, amelynek a magyar is hivatalos nyelve volt.
A város legnagyobb húzóágazata a hajóépítés. Híres gyárak a Viktor Lenac, a Május 3. és a Torpedó. 1915-ben itt készült az Osztrák Magyar Monarchia egyik legnagyobb csatahajója, a Szent István. Ismert továbbá arról is, hogy számos kulturális programot rendeznek itt, például a két legnagyobb a városi karnevál és a Fiumei nyári éjszakák.

Kérdések:
Mi Fiume horvát neve?
Melyik nyelvből származik a Fiume városnév?
Fiume melyik megyében található?
Melyik ország városa Fiume?
Fiume melyik öböl mellett található?
Mi Horvátország két legnagyobb városa?
Fiume mikor volt Európa kulturáis fővárosa?
Melyik országok része volt Fiume a 20. század során?
Mikor létezett a Fiumei Szabadállam?
Mik Fiume leghíresebb hajógyárai?
Fiumében építenek hajókat?
Mik Fiume legnépszerűbb kulturális programjai?
Mióta rendezik meg a rijekai karnevált?
Ki volt Viktor Lenac?
Hány hivatalos nyelve volt a Fiumei Szabadállamnak?
Mekkora volt a Fiumei Szabadállam területe?
Melyik országban van Galway?
Ki volt a Harmadik Birodalom vezetője?
Fiume melyik országhoz tartozott 1928-ban?
qgen: title: Fiume context: A magyarok szempontjából azért is fontos ez a város, mert a Monarchia idején ez volt a legnagyobb kikötője Magyarországnak. Továbbá kisebb megszakításokkal 1776–1918 között Szádrévvel és a környező településekkel együtt a Magyar tengermelléket alkotta, amely a Szent Korona tagja így a Magyar Királyság része volt. A város fénykorát a Monarchia idején élte, azt a magyar korszaknak lehet tekinteni. Számos épületet emeltek ekkor illetve az infrastruktúrát is jelentősen fejlesztették. Több nevezetes magyart is magáénak tudhat a város, például itt született Kádár János kommunista politikus és Csíkszentmihályi Mihály Széchenyi-díjas pszichológus.

Kérdések:
Melyik város volt Magyarország legnagyobb kikötője a Monarchia alatt?
Melyik időszakban volt a Magyar tengermellék része Fiume?
Fiume mikor élte virágkorát?
Miért lehet azt mondani, hogy Fiume fénykora a Mondarchia idejére datálható?
Csíkszentmihályi Mihály kapott Széchenyi-díjat?
Kádár János Kapolyon született?
Ki volt Kádár János anyja?
Miről híres Csíkszentmihályi Mihály?
Mikor veszítette el a Magyar Korona Fiumét?
qgen: title: Fiume context: A város Horvátország nyugati részén, közvetlenül az Adriai-tenger partján fekszik az Isztriai-félszigettől keletre. Károlyvárostól 130 km-re délnyugatra, a szlovén határtól 25 km-re délre, Pólától 100 km-re északkeletre fekszik. A horvát tengerpart legnagyobb kikötője a Kvarner-öböl északi oldalán, ahol a Recsina a tengerbe torkollik. Az öböl átlagos mélysége 60 méter körül van. Északról a Karszt-hegység védi a hűvösebb áramlatoktól és itt találkoznak az Alpok és a Dinári-hegység kisebb hegyei, amelyek félkörívben veszik körül.
Fiume egyik városrésze a Trsat a Tersatto-hegyen épült ki. A Kálvária-hegy mögött található a Kozalai temető, a város köztemetője.

Kérdések:
Fiume melyik tenger partján van?
Ha az Isztriai-félszigeten vagyunk, melyik irányba kell elindulni, hogy Fiumébe jussunk?
Fiume hány kilométerre van Károlyvárostól?
Mekkora a távolság Fiume és Póla között?
Fiume melyik folyó torkolatánál fekszik?
A Kvarner-öböl átlagosan mennyire mély?
Hogy hívják Fiume köztemetőjét?
Fiumén belül hol van a Kozalai temető?
Melyik városban van a Trsat?
A Trsat melyik hegyen épült?
Fiume közel van az Alpokhoz?
Hány kilométert kell utazni ahhoz, hogy Fiuméből Szlovéniába jussunk?
Hány temető van Fiumében?
Melyik országban van Károlyváros?
Károlyváros kiről kapta a nevét?
Póla melyik országban található?
Melyik földtörténeti korszakban keletkezett a Dinári-hegység?
Az Isztriai-félsziget Olaszországban van?
qgen: title: Fiume context: Fiume ókori eredetű város, amelynek egyik ősi magja a Tersatto-hegy körül kialakult kelta település volt. A másik mag a kikötői rész, amely az illír Liburnia államhoz tartozott. A települést i. e. 28-ban foglalták el a rómaiak, akik Tarsatica néven itt létesítettek postaállomást és őrhelyet. Augustus császár idején az őrhely elvesztette stratégiai jelentőségét. 799-ben a bizánci kézen levő települést a frankok dúlták fel. A 7. században érkeztek meg a vidékre a szlávok, akik az egykori Tarsatica romjain új települést építettek.
1230-ban keletkezett az a levél, amelyben egy velencei kereskedő megemlítette a települést. Fiumét mai nevén legelőször 1260-ban, IV. Béla magyar király egyik oklevelében említették („fluvius et locus Rika”).

Kérdések:
Mikor említették Fiumét először mai nevén?
Ki volt a magyar király 1260-ban?
Mikor íródott az első fennmaradt levél, melyben említést tettek Fiuméről?
Mi Fiume római kori neve?
Mikor érkeztek meg a szlávok arra a területre, ahol most Fiume áll?
Kik azok az illírek?
Mikor jelentek meg a rómaiak a mai Fiume helyén?
Fiume eredetét a középkorban kell keresni?
Honnan érkeztek a szlávok Fiumébe?
Milyen nyelven beszéltek a frankok?
qgen: title: Fiume context: A 13. századtól frank birtok lett, 1336–1365 között a krki herceg birtoka, majd a 15. században III. Frigyes német-római császár vásárolta meg. Fest Aladár szerint Fiume kereskedelmi forgalma a 15. században jelentősebb volt, mint Trieszté. 1366-ban közvetve a Habsburg-házé lett a terület, amikor Duinoi Hugó hűséget fogadott III. Albert és III. Lipót osztrák hercegeknek. Egy 1404-es oklevél szerint a város árumegállító joggal rendelkezett a Kvarner-öbölben áthaladó hajók felett.
1438-ban alapították az első ispotályt (kórházat), két évvel később már drogéria is működött a városban. 1453-ban Frankopán Márton IV. Miklós pápa engedélyével, megalapította a kolostort a Trsaton.
Fiume területe 1466-ban uralkodótól függő birodalmi város lett.
1509-ben a velencei háborúkban a várost lerombolták, de 1530-ra újjáépült, külön kormányzata és igazságszolgáltatása is volt.

Kérdések:
Fiume hány éven keresztül volt a krki herceg birtoka?
Ki vette meg Fiumét a 15. században?
Melyik században lett frank birtok Fiume?
Duinoi Hugó kinek fogadott hűséget?
Milyen joga volt Fiumének 1404-ben?
Melyik hajók felett volt árumegállitó joga Fiumének a 15. század elején?
Mikor alapították Fiume első kórházát?
Frankopán Márton kitől kapott engedélyt ahhoz, hogy kolostort alapítson a Trsaton?
Frankopán Márton mikor alapított kolostort a Trsaton?
Trieszt vagy Fiume kereskedelme volt jelentősebb a 15. században?
Mikor jött létre az első drogéria Fiumében?
Fiumét lerombolták a velencei háborúkban?
Fiume a Kvarner-öbölben van?
Mi az a Trsat?
Mikor kezdődtek a velencei háborúk?
Hogy nézett ki egy drogéria a 15. században?
Ki volt Frankopán Márton?
Ki volt Duinoi Hugó?